కృష్ణా నది
భారతదేశంలో మూడవ పెద్ద నదులు, దక్షిణ భారతదేశంలో రెండో పెద్ద నది అయిన కృష్ణా నదిని తెలుగు వారు ఆప్యాయంగా కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్కు ఉత్తరంగా మహాదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1, 400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
హోగెనక్కల్‌ జలపాతం
కావేరీ నది కర్ణాటక లోని బ్రహ్మగిరి కొండలలో తలకావేరి వద్ద జన్మించి తూర్పు దిక్కుగా పయనిస్తుంది. కొండ వాలులో ప్రవాహవేగం పెరిగి పిల్లకాలవలను కలుపుకుంటూ ముందుకు సాగుతుంది. హొగెనక్కల్ చేరేసరికి కావేరీ నది చాలా విశాలంగా తయారై కొండ చరియల మీద పడుతూ చాలా జలపాతాల్ని తయారుచేస్తుంది. వీటిలో కొన్ని సుమారు 20 మీటర్లు ఎత్తుంటాయి. జలపాతం దాటిన వెంటనే నదీజలాలు దక్షిణంగా ప్రవహించి మెట్టూరు ఆనకట్ట (Mettur Dam) ద్వారా ఏర్పడిన స్టాన్లీ జలాశయం (Stanley Reservoir) లో ప్రవేశిస్తాయి. ఈ జలాశయం సుమారు 60 చ.మైళ్లు విస్తీర్ణంలో విస్తరించింది. 1934 సంవత్సరంలో నిర్మించబడిన ఈ ఆనకట్ట ద్వారా జల విద్యుత్తు మరియు పంట పొలాలకు నీరు అందిస్తుంది.